7 Februarie 2017 – MATTEUS 11:29 | ToekomsVenster
by Jannie Pelser | Feb 6, 2017 | Blog | 0 comments
Dinsdag 7 Februarie
Hoogmoed is 'n lelike ding. Ek luister nou die dag na 'n insetsel op een of ander TV kanaal (kon eNCA gewees het) oor hoe selfvoldaan en aanmatigend sommige van die afrigters van sportspanne met die media kan wees.
Goed, miskien is sommige buite konteks aangehaal maar daar was 'n duidelike gevoel van onaantasbaarheid en verhewendheid in die opmerkings wat gemaak is.
Sonder om die spesifieke afrigter te identifiseer skryf 'n sport joernalis "…. contempt for the press and in fact, the country in general, is despicable and it seems that no-one can escape his vicious tongue and ludicrous analogies, ramblings and "I have a God-given talent" quotes"
Arrogansie en meerderwaardigheid is aaklig en aanmatigend. Dis nie die voorbeeld wat Jesus vir ons gestel het nie. Sy hele bediening het in die teken van nederigheid gestaan. Dit beteken hoegenaamd nie dat 'n mens nie standpunt kan inneem wanneer dit nodig is nie. 'n Mens moet darem 'n ruggraat hê. Jesus het sonder om gevoelens in ag te neem die geestelike hoogmoed van sy dag aangespreek.
Is ek en jy dalk ook oorversekerd, "niemand kan my niks leer nie, en met 'n ek is die beste wat jy kan kry" tipe mentaliteit.